Ашьапылампылтә клуб "Зенит" Аԥсны аспорттә база аргылара мап ацәнакит
20:00 29.06.2022 (ирҿыцуп: 20:34 29.06.2022)
© Sputnik / Алексей ДаничевФлаг болельщиков ФК "Зенит" на трибуне во время матча 4-го тура чемпионата России по футболу среди клубов Премьер-лиги между командами "Зенит" (Санкт-Петербург) и ФК "Спартак" (Москва).
© Sputnik / Алексей Даничев/
Цандрыԥшь ақыҭан аспорттә база аргылара агәҭакуп ҳәа хәажәкырамзазы аҳәамҭа ҟаиҵеит "Зенит" азыҟаҵаҩцәа рҟазареи разыҟаҵареи реизырҳаразы Ацентр адиректор Сергеи Морозов.
АҞӘА, рашәара 29 - Sputnik. Санкт-Петербургтәи ашьапылампылтә клуб "Зенит" Гагра араион Цандрыԥшь ақыҭан аспорттә база аргылара мап ацәнакит, абри атәы арадио Sputnik аҟны еиҭеиҳәеит Аспорт азы Аҳәынҭеилакы ахада Џьемал Гәбаз.
"Ҳгәыӷәуан ҳтәылаҟны Санкт-Петербургтәи "Зенит" жәларбжьратәи аԥҟарақәа ирықәшәоз аспортбаза ҳаздыргылап ҳәа. Иахьынӡаздыруа, уи апроект уажәазы мап ацәкуп. Амзызқәа рылацәажәара сҭахым. Хаҭала избахьан ҳаамҭа иақәшәоз аспортбаза амакет, аусурақәа ахьаангылаз гәыхьуп", - иҳәеит иара.
Ашьапылампылтә клуб "Зенит" Академиа Аԥсны иаатит хәажәкыра 27, 2021 шықәсазы. Иахьатәи аамҭазы академиа афилиал Гәдоуҭа иҟоуп 2012-2013 шықәсқәа рзы ииз рыла ишьақәгылоу агәыԥқәа, Афон ҿыц - 2008-2009 ашықәсқәа рзы ииз, Аҟәа - 2010-2013 ашықәсқәа рзы ииз.
25 Нанҳәа 2021, 11:30